( ส่ง ภายใน 9.00 น วันพุธที่ 30 มกราคม 2562 )

ให้ตอบคำถามหรือแสดงวิธีการ ในคำถามดังต่อไปนี้

1. ตาม ประมวลรัษฎากร พ.ศ. 2481 มาตรา 41 ทวิ เพราะเหตุใด ผู้โอนจึงเป็นผู้มีเงินได้ ทั้งๆที่เป็นกรณีที่ขัดแย้งกับคำนิยาม เงินได้พึงประเมิน ตามมาตรา 39
2. ข้อยกเว้นไม่ให้นำเงินได้พึงประเมินมาคิดคำนวณภาษี มีข้อยกเว้นด้วยเหตุใดบ้าง พร้อมทั้งยกตัวอย่างหลักกฎหมายที่สะท้อนถึงข้อยกเว้นนั้นๆประกอบ
3. นายสมบัติ เป็นพนักงานประจำของบริษัททางการเกษตรแห่งหนึ่ง นายสมบัติมีภูมิลำเนาอยู่ที่ แหลมตะลุมพุก อ.ปากพนัง จ. นครศรีธรรมราช เมื่อตอนเกิดพายุปาบึกพัดเข้าสู่อ่าวไทย ทำให้บ้านของญาติพี่น้องของสมบัติได้รับความเสียหาย
   1. สมบัติจึงลางานเพื่อลงไปช่วยเหลือญาติพี่น้องของตน เพื่อนๆในบริษัททราบว่าสมบัติจะลงไปช่วยเหลือ จึงช่วยกันระดมเงินบริจาคคนละ 5,000 บาท ให้สมบัตินำไปใช้จ่ายตามที่เห็นสมควรเพื่อช่วยเหลือประชาชนในพื้นที่ เงินบริจาคดังกล่าวสมบัติจึงนำไปจัดซื้อเครื่องใช้เพื่อดูแลสุขภาพในระหว่างน้ำท่วมจากองค์การเภสัชกรรม และได้นำไปบริจาคช่วยเหลือทุกครัวเรือนในหมู่บ้านที่สมบัติไปช่วยเหลือ และได้ถ่ายภาพส่งให้เพื่อนๆทราบ ดังนี้ เพื่อนๆของสมบัติจะนำเงินบริจาคดังกล่าวไปขอหักเป็นค่าลดหย่อนได้หรือไม่ ถ้าได้จะสามารถหักค่าลดหย่อนได้กี่บาท
   2. บริษัทที่สมบัติทำงานอยู่ทราบว่าสมบัติจะลงไปช่วยเหลือประชาชนในพื้นที่ประสบภัย จึง

อนุมัติให้สมบัติลางาน และออกค่าเดินทางและค่าที่พักทั้งหมดให้กับสมบัติ คิดเป็นเงินทั้งสิ้น 20,000 บาท ดังนี้ สมบัติมีเงินได้พึงประเมินหรือไม่ และหากเป็นเงินได้พึงประเมินจะเป็นเงินได้พึงประเมินประเภทไหน ได้รับยกเว้นหรือไม่

1. สมบัติมีเงินได้สุทธิ 2,650,000 บาท สมบัติเป็นคนโสด สมบัติดูแลอุปการะผู้สูงอายุที่เป็นคนพิการ หนึ่งคน สมบัติถูกหักภาษีณ.ที่จ่ายไว้เป็นจำนวน 80,000 บาท ให้แสดงวิธีการคำนวณว่าสมบัติจะต้องเสียภาษีจริงเป็นเงินกี่บาท